**projektas**

**reg. Nr. T-13**

**2.36.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PAREIGINĖS ALGOS KOEFICIENTO NUSTATYMO PASVALIO RAJONO SAVIVALDYBĖS KONTROLIEREI RIMAI JUODOKIENEI**

2020 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 8 punktu ir 4 dalimi, 18 straipsnio 1 dalimi, Lietuvos Respublikos valstybės tarnybos įstatymo 10 straipsnio 2 dalies 7 punktu, 27 straipsnio 5 dalimi, 6 dalies 1 punktu, 8 dalies 1 punktu, Valstybės tarnautojų tarnybinės veiklos vertinimo tvarkos aprašo, patvirtinto Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“ (Lietuvos Respublikos Vyriausybės 2018 m. gruodžio 12 d. nutarimo Nr. 1295 redakcija), 10, 18, 54 punktais, atsižvelgdama į Pasvalio rajono savivaldybės mero 2020 m. sausio 20 d. motyvuotą siūlymą Pasvalio rajono savivaldybės kontrolierės Rimos Juodokienės kasmetinio tarnybinės veiklos vertinimo metu Nr. PVI-15, Pasvalio rajono savivaldybės taryba nusprendžia:

1. Nustatyti Pasvalio rajono savivaldybės kontrolierei Rimai Juodokienei pareiginės algos koeficientą (baziniais dydžiais) – 15,5 (1,0 didesnį negu iki tarnybinės veiklos vertinimo nustatytas pareiginės algos koeficientas), įvertinus 2019 m. tarnybinę veiklą labai gerai.
2. Pripažinti netekusiu galios Pasvalio rajono savivaldybės tarybos 2018 m. gruodžio 19 d. sprendimo Nr. T1-265 „Dėl Pasvalio rajono savivaldybės kontrolieriaus pareigybės aprašymo patvirtinimo ir darbo užmokesčio nustatymo“ 3 punktą.
3. Sprendimas įsigalioja 2020 m. kovo 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Tarybos sekretorė

E. Aleksandravičienė

2020-02-27

Suderinta DVS Nr. RTS-24

Pasvalio rajono savivaldybės tarybai

**AIŠKINAMASIS RAŠTAS**

**Dėl PAREIGINĖS ALGOS KOEFICIENTO NUSTATYMO PASVALIO RAJONO SAVIVALDYBĖS KONTROLIEREI RIMAI JUODOKIENEI**

**2020-01-28**

Pasvalys

**1. Problemos esmė**

Lietuvos Respublikos valstybės tarnybos įstatymo Nr. VIII-1316 pakeitimo įstatyme (toliau – Įstatymas), numatyta valstybės tarnautojų tarnybinės veiklos vertinimo tvarka. Savivaldybės kontrolieriaus tarnybinę veiklą vertina Savivaldybės meras (Įstatymo 27 str. 5 d.), užpildydamas motyvuotą siūlymą (Valstybės tarnautojų tarnybinės veiklos vertinimo tvarkos aprašo, patvirtinto Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“ (Lietuvos Respublikos Vyriausybės 2018 m. gruodžio 12 d. nutarimo Nr. 1295 redakcija) (toliau – Aprašas), 10 p.), kurį pateikia Savivaldybės tarybai (Aprašo 17 p.).

Savivaldybės taryba sprendimą dėl pateiktų siūlymų įgyvendinimo priima artimiausiame posėdyje. Esant atitinkamoms aplinkybėms, sprendimas gali būti priimamas dar kitame posėdyje (Aprašo 54 p.)

**2. Kokios siūlomos naujos teisinio reguliavimo nuostatos ir kokių rezultatų laukiama**

Atsižvelgiant į aukščiau nurodytą teisinį reguliavimą, siūloma Pasvalio rajono savivaldybės kontrolierei Rimai Juodokienei, įvertinus 2019 m. tarnybinę veiklą labai gerai, nuo 2020 m. kovo 1 d. nustatyti pareiginės algos koeficientą (baziniais dydžiais) – 15,5 (1,0 didesnį negu iki tarnybinės veiklos vertinimo nustatytas pareiginės algos koeficientas).

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui reikalingos papildomos Savivaldybės biudžeto lėšos vienam mėnesiui 252,56 Eur (2020 m. (10 mėn.) – 2525,60 Eur).

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Savivaldybės meras

**7. Sprendimo projekto rengimo metu gauti specialistų vertinimai ir išvados –** negauta.

Tarybos sekretorė Edita Aleksandravičienė